cyanic-selkie/wikianc huggingface dataset:
Old Trafford
De Gronstee fir de Stadion gouf 1909 geluecht, an en ass den 19. Februar 1910 opgemaach ginn. Den Architekt war den Archibald Leitch.
D'Foussballfeld ass 105 x 68 m grouss, a gëtt vun der UEFA an der Klass vun de Fënnefstärestadione gefouert.
Dem Bobby Charlton huet e säi Spëtznumm Theatre of Dreams ze verdanken.
Et ass de Stadion op dem de Manchester United seng Heemspiller ausdréit.
.ro
.ro ass den Nationalen Top-Level-Domän vu Rumänien.
Canton de Chantonnay
De Canton de Chantonnay ass eng franséisch administrativ Andeelung an den Arrondissementer La Roche-sur-Yon a Fontenay-le-Comte am Departement Vendée an de Pays de la Loire.
Ivan Basso
Den Ivan Basso, gebuer de 26. November 1977 zu Gallarate an der Provënz Varese, ass en italieenesche professionelle Vëlossportler.
Hien ass vu klengem u vum Vëlo begeeschtert a mécht sech eleng op de Wee op de Stelvio Pass, dee Bierg, deen no bei dem Vakanzhaus vun der Famill Basso läit.
Mat siwe Joer fiert hie seng éischt Course bis hien 1998 am hollännesche Valkenburg um Kauberg U23 Weltmeeschter gëtt. Hie wiesselt net direkt bei d'Profien, mä hie bleift bis de Mee 1999 U23, bis hien da bei "Amica Chips" als Neo-Profi an en Team kënnt. Hie weist e puer gutt Leeschtungen 1999 beim Giro, awer hie fiert en net fäerdeg.
No der Saison 2000 bei "Riso Scotto" wiesselt en an d'éischt Divisioun bei d'italieenesch Formatioun "Fassa Bortolo", wou hien am Tour Méditerranéen déi 3. Etapp gewënnt, ier hien no enger Chute muss opginn.
Ekippen
De 24. Abrëll 2007 gouf hie vun der Ekipp "Discovery Channel" suspendéiert well hien an den Dopingskandal Fuentes verwéckelt soll sinn.
Université libre de Bruxelles
D'Université libre de Bruxelles, ofgekierzt ULB, ass eng francophon Universitéit zu Bréissel. Se gouf den 20. November 1834, ënner dem Afloss vun de Liberalen, zu Bréissel als Université libre de Belgique gegrënnt. Eng Rei Jore spéider huet se sech op Université libre de Bruxelles ëmgedeeft.
Campussen
D'ULB ass op 3 Campusse verdeelt:
Um Campus de la Plaine fënnt een nieft der ULB och d'VUB.
Geschicht
No der Onofhängegkeet vun der Belsch an deem domat verbonnene Chaos, ë. a. an der Schoulpolitik, an no engem mëssgléckte Versuch vun 1831, gouf d'ULB 1834 vu Liberalen a Fräidenker, respektiv Fräimaurer, gegrënnt (offiziell Ouverture war den 20. November 1834). An den éischte Joren no der Grënnung huet déi nei Universitéit offiziell Université libre de Belgique geheescht. Den Haaptmann vun där Grënnungsentreprise war de Jurist a Politiker (ë. a. Chamberspresident) Pierre-Théodore Verhaegen (1796-1858), dee mat der Jeanne Philippine Françoise Josèphe Barbanson bestuet war. D'Grënnung vun der ULB ass natierlech fir d'éischt eng Reaktioun op d'Grënnung, duerch de belschen Episkopat, vun enger kathoulescher Uni zu Mechelen, der Université catholique de Belgique, déi kuerz duerno d'Gebaier vun der ofgeschaafter staatlecher Uni vu Léiwen sollt iwwerhuelen a sou déi haiteg kathoulesch Universitéit vu Léiwen gegrënnt huet.
Nodeem déi meescht Fakultéiten zanter de 60er Joren hir Coursë souwuel op Franséisch wéi op flämesch gehalen hunn, gouf decidéiert d'ULB opzesplécken. Am Oktober 1969 ass d'VUB (Vrije Universiteit van Brussel) entstanen, de flämesche Pendant zu der nëmme méi frankophoner ULB. D'Bezéiungen tëscht der ULB an der VUB sinn awer ganz gutt bliwwen. Nieft der enker akadeemescher Zesummenaarbecht, ë. a. um gemeinsame Campus de la Plaine (Fl.: Plein), gesäit een, datt d'Union des Anciens Étudiants de l'ULB (UAE) gutt mam Oude Studentenbond (OSB) zesummeschafft.
Franz Schubert
De Franz Peter Schubert, gebuer den 31. Januar 1797 zu Lichtental / Wien, a gestuerwen den 19. November 1828 zu Wien, war een éisträichesche Komponist.
Trauerbuch zu Bouferdeng
Déi bemierkenswäert Trauerbuch zu Bouferdeng steet am Park beim Altersheem, nieft dem Wee dee lénks laanscht d'Gebai féiert.
Si gehéiert wéinst hirem Alter, deen op ronn 140 Joer geschat gëtt, an och hirer imposanter Erscheinung, zu de bemierkenswäerte Beem zu Lëtzebuerg.
Ee vun den Haaptäscht ass ronderëm de Stamm gewuess, huet sech horizontal a parallel zum Wee ausgebreet, fir dann no zirka 5 m no uewen ze wuessen. Dësen Aascht huet missen duerch zwou Stäipe geséchert ginn.
Koméit
E Koméit ass e klengen Himmelskierper. An der Ëmgéigend vun der Sonn entsteet eng Koma aus Ofgase ronderëm de Koméit a mécht e Schwäif, dee liicht.
Trauerbuch zu Bouferdeng
Am Mee 2008 gouf de Wee deen ënner dem Bam erduerch féiert aus Sécherheetsgrënn ëmgeleet. De Problem konnt awer behuewe ginn an am August duerno ass de Wee an och d'Bänk ënner dem Bam erëm fräi zougänglech.
Koméit
De Koméitekär ass nëmmen e puer Kilometer grouss. Wann en no bei d'Sonn kënnt forméiert sech en diffusen Niwwel ronderëm, dee Koma genannt gëtt. D'Koma kann eng Ausdeenung vun 2 bis 3 Millioune km erreechen. De Kär an d'Koma zesummen nennt een och de Kapp vum Koméit. Dat opfällegst Kennzeechen, dat e vun der Äerd aus gesäit ass awer de Schwäif, dee bei groussen Objeten oder bei Objeten, déi no bei der Sonn leien, eng Längt vun e puer 100 Millioune Kilometer erreeche kann. Meeschtens sinn et awer maximal nëmmen e puer 10 Millioune Kilometer.
Maskat
An der Stad selwer an an de Faubourge Matrah, Ruwi, Qurum a Sib hunn 2003 631.031 Mënsche gelieft.
Koméit
D'Wuert kënnt vum algriichesche komētēs "Hoerstär", ofgeleet vu kómē "Haapthoer".
Trauerbuch zu Bouferdeng
D'Trauerbuch am Allgemengen ass e sougenannte Kultivar, also eng vu Gäertner geziichte Varietéit vun der Routbuch (Fagus sylvatica), déi an de Bëscher an Europa natierlech virkënnt.
Koméit
Geschicht vun der Koméitefuerschung
An der Antiquitéit an am Mëttelalter goufen d'Koméiten dacks als schlecht Zeechen oder och Gëtterzeechen ugesinn. Den Aristoteles an de Ptolemäus hunn d'Koméite fir Ausdonstunge vun der Äerdatmosphär gehalen. De Regiomontanus huet als éischten erkannt, datt et sech ëm selbstänneg Himmelskierper handelt. Den Ufank vu wëssenschaftlecher Siichtweis bei der Koméitefuerschung kann ee mat der Erkenntnes vum Tycho Brahe usetzen. Hien huet definitiv erkläert, datt d'Koméiten näischt mat der Äerdatmosphär ze dinn hunn. Hie stellt 1577 fest, datt Koméite mindestens 230 Äerdradien ewech sinn. De Galileo Galilei huet sech där Erkenntnes nach widdersat. Dem Edmond Halley war et 1682 méiglech, de Koméit deen an deem Joer ze gesi war, als periodeschen Himmelskierper deen ëmmer erëm zeréckkënnt, nozeweisen. Dee Koméit deen 1607, 1531 an 1456 nozeweisen ass, beweegt sech op enger langgestreckter Ellips a 76 Joer ëm d'Sonn. – Haut ginn an der Moyenne 20-30 Koméite pro Joer entdeckt.
Trauerbuch zu Bouferdeng
Am Park zu Bouferdeng gëtt et nach e puer aner bemierkenswäert Beem:
Koméit
Charakteriséierung
Koméite ginn nom Intervall an deem s'opdauchen an aperiodesch Koméiten an a periodesch Koméiten ënnerscheet. Déi zweet Grupp gëtt no hiren Ëmlafzäiten a laangperiodesch a kuerzperiodesch Koméiten agedeelt.
Trauerbuch zu Bouferdeng
Geographesch Koordinaten:
Koméit
Benennung
Nei entdeckt Koméite kréie vun der I.A.U. fir d'éischt en Numm, dee sech aus dem Entdeckungsjoer an engem grousse Buschtaf zesummesetzt, dee mat A den 1. Januar ufänkt a mat B de 16. Januar am Hallefmountrhythmus nom Zäitpunkt vun der Entdeckung festgeluecht ass. Zousätzlech kënnt nach eng Ziffer dobäi, fir datt ee méi entdeckt Koméiten an engem hallwe Mount ënnerscheede kann. Soubal d'Bunnelementer vum Koméit genee bestëmmt si kritt den Numm no der follgender Systematik e weidere Buschtaf virdrugesat:
E periodesche Koméit kritt ausserdeem eng fortlafend Nummer virdrugestallt, soubal eng bestätegt Observatioun vun engem zweete Perihelduerchgang virläit.
De Koméit Hyakutake zum Beispill gëtt och ënner der Bezeechnung C/1996 B2 gefouert. Hyakutake war also den zweete Koméit, deen an der zweeter Hallschent vum Januar 1996 entdeckt gouf. Seng Ëmlafzäit ass méi grouss wéi 200 Joer.
Normalerweis gëtt de Koméit no sengem Entdecker benannt, sou gëtt zum Beispill D/1993 F2 och ënner der Bezeechnung Shoemaker-Levy 9 gefouert – et handelt sech heibäi ëm den 9. Koméit, deen den Eugene an d'Carolyn Shoemaker zesumme mam David Levy entdeckt hunn.
Koméitebunnen
Well bei nei entdeckte Koméiten nëmme kuerz Bunnbéi observéiert goufen, gi fir d'éischt parabolesch Bunne berechent. Well eng Parabol awer nëmmen e mathematesche Grenzfall ass an an der Natur net sou virkomme kann (all nach sou kleng Stéierung mécht doraus eng Ellips oder eng Hyperbol), lafen d'Koméiten deenen hir Bunnexzentrizitéit mat e = 1,0 (= Parabel) gefouert gëtt, an der Realitéit entweeder op Ellipsen (e < 1,0) oder op Hyperbolen (e > 1.0). Bei méi laanger Observatioun an der Gewënnung vun zousätzlechen astrometresche Positioune kann dann entscheet ginn, ob et sech ëm Ellipsen oder Hyperbolen handelt.
Libanon
De Libanon, offiziell d'Republik Libanon, ass e Staat am Nohen Osten. E grenzt u Syrien am Norden an am Osten an un Israel am Süden. Zypern läit westlech am Mëttelmier. Dem Land seng strateegesch Lag op der Kräizung vum Mëttelmier an dem arabeschen Hannerland huet zu senger räicher Geschicht bäigedroen an trotz reliéiser an ethnescher Differenz eng kulturell Identitéit ervirbruecht. Mat nëmmen 10.452 Quadratkilometer (ongeféier véier Mol sou grouss wéi Lëtzebuerg) ass et dat klengst international unerkannt Land um asiatesche Kontinent.
Déi éischt Zeie vun enger Zivilisatioun am Libanon si méi wéi 7000 Joer al. De Libanon war d'Heemecht vun de Kanaaniter/Phenizier an hire Kinnekräicher, enger maritimer Kultur, déi sech iwwer 1000 Joer konnt halen (ca. 1550-539 virun eiser Zäitrechnung). 64 virun eiser Zäitrechnung ass d'Regioun ënner d'Kontroll vum réimesche Räich gefall a spéider e vun de wichtegsten Zentre vun der chrëschtlecher Relioun am Réimerräich ginn. An der Biergkette vum Libanon (Mont Liban) ass eng d'maronitesch Kierch gegrënnt ginn. Wéi d'arabesch Moslemen d'Regioun eruewert hunn, hunn d'Maroniten un hirer Relioun an Identitéit festgehalen. Donieft huet sech awer am Mont Liban och nach eng aner reliéis Grupp entwéckelt, d'Drusen. Wärend de Kräizzich hunn d'Maroniten de Kontakt mat der kathoulescher Kierch retabléiert an hir Bindung zu Roum erkläert, wat en direkten Afloss op d'Regioun hat. Schlussendlech ass d'Regioun tëscht 1516 an 1918 vum Osmanesche Räich regéiert ginn.
Koméit
Koméitebunnen
Vu ronn 660 ënnersichte Koméite weist sech follgend Verdeelung: 43 % Parabelen, 25 % laangperiodesch Ellipsen (Ëmlafszäit iwwer 200 Joer), 17 % kuerzperiodesch Ellipsen (Ëmlafszäit bis zu 200 Joer) a 15 % Hyperbelen. Den héijen Undeel un Parabelen ass awer op den ze kuerzen Observatiounszäitraum vu ville Koméiten zeréckzeféieren, bei deene laanggestreckten Ellipsen net vun enger Parabel ënnerscheed ka ginn. Bei méi laanger Siichtbarkeet vun 240–500 Deeg beschreiwen nëmmen nach 3 % vun de Koméite visuell eng Parabelbunn. Dofir däerften d'Ellipsen dominéieren.
Entdeckung an Observatioun vu Koméiten
Wärend bis 1900 5 bis 10 nei Koméite pro Joer entdeckt goufen, ass dës Zuel an der Tëschenzäit bis op iwwer 20 geklomm. Schold doru sinn automatesch Himmels-Duerchmusterungen an Observatioune vu Raumsonde. Et gët awer och eng grouss Zuel un Amateurastronomen, déi sech op Koméitensich spezialiséiert hunn, besonnesch a Japan an Australien.
Libanon
Nom Zesummefall vun osmanesche Räich nom éischte Weltkrich sinn déi fënnef Provënzen, déi den haitege Libanon sinn, 1918 zum franséische Mandat ginn. D'Fransousen hunn d'Grenze vun deem historesche Gouvernorat vum Mont Liban, an deem haaptsächlech Chrëschten an Druse gewunnt hunn, erweidert fir méi Moslemen anzebegräifen. 1943 huet de Libanon seng Onofhängegkeet erkläert an de "Konfessionalismus" etabléiert, eng eenzegaarteg Form vu Konkordanzdemokratie an där d'Muecht am Land tëscht deene verschiddene reliéise Communautéiten opgedeelt gëtt. All auslännesch Truppen hu sech bis zum 31. Dezember 1946 aus dem Libanon zeréckgezunn. Zënter 1973 ass de Libanon Member vun der Organisation internationale de la francophonie.
Trotz senger gerénger Gréisst huet d'Land eng bekannt Kultur an e groussen Afloss an der arabescher Welt entwéckelt. Virum libaneesesche Biergerkrich (1975-1990) huet de Libanon eng relativ roueg Period mat Wuelstand kannt, déi vun Tourismus, Landwirtschaft, Handel an der Bankeplaz gedriwwe gi war. Wéinst senger finanzieller Muecht an Diversitéit wärend senge beschten Zäiten ass de Libanon an den 1960 dacks d'"Schwäiz vum Osten" genannt ginn, an d'Haaptstad Beirut huet souvill Touristen ugezunn, datt se de Spëtznumm "Paräis vum Nohen Oste" krut. Nom Krich si wäitleefeg Efforte gemaach ginn, fir d'Wirtschaft nees op d'Been ze setzen an déi national Infrastruktur erëm opzebauen. Trotz all deenen Problemer huet de Libanon den héchsten Human Development Index an dat héchst Pro-Kapp-Akommes an der arabescher Welt ausserhalb vun de Pëtrolstaaten am persesche Golf.
Koméit
Entdeckung an Observatioun vu Koméiten
Am erfollegräichste war den Neiséilänner William Bradfield mat 17 Entdeckungen tëscht 1972 an 1995, déi all no him genannt goufen. Systematesch hat hien an der Dämmerung den Himmel ofgesicht.
Fotografesch benotzt een haut meeschtens Kamerae mat héichempfindlechen CCD-Sensore. Bei Detailfotografien z. B. vum Koméiteschwäif.
Kär
Op grousser Distanz vun der Sonn bestinn d'Koméiten nëmmen aus dem Kär, deen haaptsächlech aus zu Glas verhäertetem Waasser, Dréchenäis, CO-Äis, Methan an Ammoniak mat Verméschungen aus meteoritenänleche klenge Stëbs- a Mineraliendeelercher (zum Beispill Silikater, Néckeleisen) besteet, et bezeechent een d'Koméiten dofir heefeg als dreckeg Schnéibäll oder dirty snowballs. D'Observatioune vun der Deep Impact Missioun hunn gewisen, datt (op d'mannst an den Ausseberäicher vum ënnersichte Koméitekär Tempel 1) déi fest Bestanddeeler géintiwwer de flüchtegen Elementer iwwerweien, soudatt d'Bezeechnung snowy dirtball (äisegen Drecksball) zoutreffend ausgesäit. Aus Observatioune vun der Raumsond Giotto um Koméit Halley weess een, datt Koméite vun enger schwaarzer Kuuscht ëmzunn sinn, déi nëmmen zirka 4 % vum Liicht reflektéiiert (Albedo) – obschonn Koméiten als spektakulär Liichtevenementer ugesi ginn, sinn hir Käre sou interessanterweis déi schwäerzest Objete vum Sonnesystem, wiesentlech méi donkel wéi zum Beispill Asphalt, deen zirka 7 % vum Liicht reflektéiert.
Well nëmme kleng Regioune vum Kär ausgasen, geet een no neie Virstellungen dovun aus, datt d'Uewerfläch vun enger Aart Gestengsgedrecks geformt gëtt, deen aus Gestengsfielsdeeler besteet, déi ze schwéier sinn, fir d'gravitativ Unzéiung vum Kär z'iwwerwannen. De Giotto hat och winzeg kleng Partikelen entdeckt, déi räich un Elementewaren, wéi: Kuelestoff (C), Waasserstoff (H), Sauerstoff (O) an Stéckstoff (N) an doduerch och CHON-Partikele genannt ginn. Déi kéinten aus enger dënner Dreckschicht stamen, déi d'Uewerfläch vum Kär iwwerzitt an domat déi niddreg Albedo erkläre géif. Méi Informatioune soll déi aktuell Rosettamissioun liwweren.
E besonneschen Undeel un der Erklärung vum Koméitenopbau huet de Fred Whipple. Hien hat 1950 fir d'éischt Koméitekären als Konglomerat aus Äis a feste Bestanddeeler beschriwwen.
Koma
Soubal e Koméit beim Erukommen un d'Sonn op enger Distanz vun ongeféier 5 AE d'Jupiterbunn kräizt, formt d'Wiesselwierkung tëscht Sonnewand a Koméit eng schuelefërmeg Koma, déi a Kärgéigend och stralenaarteg Strukture weist. Si entsteet duerch Sublimatioun liicht fléiender Substanzen op der sonnenzougedréiter Säit, déi an d'Äis ageschlosse Stëbsdeelercher maträissen. No den Observatioune vun der Sond Giotto geschitt dës Sublimatioun nëmmen op ongeféier 10 bis 15 % vun der Koméitenuewerfläch. Déi Substanzen entweechen anscheinend nëmme bei bréchege Plaze vun der schwaarzer Kuuscht. Déi op dëse Plaze verflunn Mammemolekülle bilden déi bannenzeg Koma. Duerch weidert Ophëtzen, Ionisatioun an Dissoziatioun vergréissert sech d'Koma weider a bilt dann déi siichtbar Koma aus Ionen a Radikalen. Ëm déi ass nach een atomare Waasserstoffhalo deen am Ultraviolett straalt an deen och UV-Koma genannt gëtt a beim Koméit Hale-Bopp 1997 en Duerchmiesser vun 150 Millioune Kilometer kritt hat. Well d'atmosphäresch Ozonschicht fir d'UV-Stralung onduerchléisseg ass, kann d'UV-Koma nëmme mat Satellitten ënnersicht ginn.
Schwäif
D'Bestanddeeler vun der Koma ginn duerch Stralungsdrock a Sonnewand "ewechgeblosen", soudatt sech ongeféier bannenzeg vun der Marsbunn e Schwäif formt, oder méi exakt, zwéi Schwäifer:
De Materialverloscht vun engem Koméit, deen déi éischt Kéier an d'Sonnegéigend kënnt, gëtt op ongeféier 10 bis 50 Tonne pro Sekonn geschat, no méi Sonne-Rendez-vouse fält de Masseverloscht op manner wéi 0,1 t/s. Dës kleng Matièrepartikele vu maximal 0,03 bis 0,2 Prozent vun der Koméitemass pro Sonnenduerchgank bedeit, datt de Schwäif nëmmen eng kleng Dicht opweist. Déi grouss Hellegkeet vum Schwäif erkläert sech am Fall vum Stëbschwäif duerch déi grouss Uewerfläch vun de mikroskopesch klenge Stëbsdeelercher, am Plasmaschwäif dréit souguer all Atom resp. Moleküll zu der Liichtkraaft bäi. Dëst féiert am Verglach zu der Gréisst vum Koméitekär zu enger méi heller Liichtkraaft.
Genesis an Opléisung
Den héijen Deel vu Substanzen déi liicht verfléie wéi zum Beispill Waasser a Kuelestoffmonoxid bedeit, datt d'Komitekäre am baussenzege Beräich vum Sonnesystem entstane musse sinn. Déi meeschte Planéitesimale am Beräich vun de bannenzege Planéite goufen am Ufank vum Sonnesystem wuel vun de véier Gasrisen opgesammelt. Duerch déi op den iwweregen Deelercher wierkend Bunnstéierunge goufe vill vun hinne sou staark gestreet, datt si d'Sonnesystem verlooss hunn. Et gëtt ugeholl, datt ronn 10 Prozent vun dëse gestreete Kierper d'Oort-Wollek geformt hunn. Déi méi no kreesend Objete waren dësem Streeprozess manner ënnerleeën an hunn d'Kuiperceinture gebilt.
D'Oort-Wollek an deelweis d'Kuiperceinture sinn de Reservoir vun de meeschte Koméiten, där hir Zuel am Milliardeberäich leie kéint. Schwaache Gezäiteneffete vun noe Stären oder d'Gravitatioun vu gréisseren transneptuneschen Objete kënne lues a lues Bunnännerunge bewierken an déi wäit, kal Koméiteekäre an eng laanggestreckte Bunn zu der Sonn hin oflenken, wat all Joer zu der Entdeckung vun neie Koméite féiert. Verschidde verschwanne spéider fir ëmmer, aner bleiwen op periodeschen Ëmlafbunne. Wa si vill Äis matféieren an no laanscht d'Sonn geroden, kënnen eenzeler och mat bloussem A gesi ginn – wéi et z. B. beim Ikeya-Seki (1965) oder beim Hale-Bopp (1997) de Fall war.
D'Koméite verléiere mat jiddwer Ëmlaf ëm d'Sonn e klengen Deel vun hirer Mass, virun allem flüchteg Deeler vun der baussenzeger Kärschicht. Wat méi no de Perihel vun der Bunn zu der Sonn läit, wat méi hefteg dëse Prozess ass, well d'Äis méi séier subliméiert an duerch d'Ausgase vum Gestengs och gréisser Deeler matgerass ginn. Dofir ass de Koméitekär no en ettlechen honnert Sonnenëmleef knapps nach z'erkennen. Déi Zäitspan ass däitlech méi kuerz wéi den Alter vum Sonnesystem.
Duerch d'Verdämpe vum Äis verléiert d'Gestengs vum Kär säin Zesummenhalt an de Koméit léist sech lues alues op. Dat kann duerch Deelung (wéi beim Koméit Biela 1833), duerch den Afloss vum Jupiter (Shoemaker-Levy 9 1994) oder duerch lues Verdeelung vun den Deelercher op hirer ufänglecher Bun. Déi meeschte Stäreschnäizer sinn d'Ursaach.
Déi laangperiodesch Koméite ginn bei hirer Duerchkräizung vum bannenzege Sonnesystemberäich vun de grousse Planéite, virun allem duerch de Jupiter, sou staark gestreet, datt si nëmme fir e puer Duerchgäng als fréier Membere vun der Oort-Wollek identifizéiert kënne ginn. Et ass also e Mechanissem noutwendeg, deen déi haut nach siichtbar Koméiten aus hire sonnewäite Bunnen a Sonnegéigend bréngt. Fir déi kuerzperiodesch Koméite aus der Kuiperceinture hëlt een hei Kollisiounen originärer Kuiperceintureobjete un, wouduerch Brochstécker an dem Zentrum vum Sonnesystem kommen. De Streeprozess vu laangperiodesche Koméite ass nach net bekannt, et gëtt allerdéngs dacks den Afloss vu laanschtzéiende Stäre oder nach net entdeckte Planéite (Planéit X) oder vun engem nach net bekannte Begleetstär vun der Sonn (Nemesis) als Ursaach genannt.
Ofgrenzung zu aneren Himmelskierper
Den Ënnerscheed tëscht Asteroiden a Koméiten ass net ëmmer ganz eendeiteg. Et gëtt ugeholl, datt ettlech Objeten, déi als Asteroide klassifizéiert sinn a staark elliptesch Bunnen hunn, zum Beispill d'Zentauren, „ausgebrannte“ Koméitekäre sinn, déi vun enger décker Schicht mat feste Substanze bedeckt sinn. Anerersäits gëtt dat ufanks als Asteroid (2060) Chiron agestuften Objet zanter der Entdeckung vun enger Koma als Koméit klassifizéiert an no der Koméitenomenklatur 95P/Chiron genannt.
Haut gëtt de Begrëff Koméit souwuel am populärwëssenschaftleche wéi och am wëssenschaftleche Sproochgebrauch entgéint senger ursprénglecher Definitioun dacks fir all eventuell äiseg Klengplanéite gebraucht. Beispiller heifir sinn d'Objete vun der Kuiperceinture an der Oort Wollek, déi zwar liicht fléieg Substanzen enthalen, awer duerch hir Distanz zu der Sonn nimols staark genuch opgewiermt ginn, fir eng Koma ze bilden. Vu sou Objete gëtt awer ugeholl, datt hiren Opbau éischter de Koméitekäre gläichen, wéi den Asteroiden aus der Asteroidenceinture.
Meteorstréim a Meteoritten
D'Deelercher vum Stëbschwäif verdeelen sech laanscht d'Koméitebunn ëm d'Sonn. Wéi den Giovanni Schiaparelli gewisen huet, triede Meteorstréim op, wann d'Äerd dës Bunn kräizt. Déi bekanntst Meteorstréim sinn d'Leoniden an d'Perseiden. Dës Stréim sinn als Meteore liicht z'observéieren. Meeschtens vergloust d'Koméitematerial beim Duerchfluch vun der Äerdatmosphär, a sou goufe bis elo nach keng Meteoritte entdeckt, déi vu Koméite stamen. Fir e puer ganz rar Meteorittentyppen, wéi zum Beispill d'CI-Chondritte, gouf zwar eng Liäsioun zu de Koméite virgeschloen, e Beweis konnt allerdéngs nach net bruecht ginn. Och Mikrometeoritte stamen haaptsächlech aus der Asteroidenceinture, obwuel och hei eng Koméitekomponent diskutéiert gëtt.
Déi direkt Ënnersich vu Koméitematerial ass fir d'Verständnes vun der Genesis vun eisem Sonnesystem vu grousser Bedeitung, soudatt komplex Raumfaartmissioune mat Raumsonde wéi Deep Impact oder Rosetta duerchgefouert ginn, déi d'Koméitematerial op der Plaz ënnersichen. Duerch d'Stardust-Missioun ass et fir d'éischt gelongen, Prouwen a Form vu klengste Deelercher aus der Koma vum Koméit op d'Äerd ze bréngen a fir Ënnersich an ierdesche Labore zur Dispositioun ze stellen.
Sungrazer (Sonnesträifer)
Sonnesträifer sinn eng Koméitegrupp, déi der Sonn extreem no kommen oder sech souguer duerch d'Sonnekorona beweegen. De gréissten Deel vun de Sungrazer gehéiert zu der Kreutz-Grupp. Duerch d'Sonnesond SOHO konnten iwwer 1000 däraarteg Koméite fotograféiert ginn. No Schätzunge gëtt et iwwer 200.000 Objete. Duerch déi staark Gezäitekraafte vun der Sonn ginn d'Sungrazer dacks auserneegerappt. Déi meescht Sonnesträifer sinn dohier kleng Brochstécker mat engem Duerchmiesser vu 10 m a manner. Den opfällege Koméit Ikeya-Seki konnt zwar bei Dagesliicht gesi ginn, säin Duerchmiesser gouf op e puer Kilometer geschat.
Äerdno Koméiten
Well Koméitekäre typescherweis Duerchmiesser vun 1 bis 100 Kilometer grouss sinn, wier den Impakt vun engem Koméit mat der Äerd no aller Warscheinlechkeet eng global Katastroph, an e Massenausstierwen wier d'Folleg.
Vun den 10.713 (Stand Februar 2014) katalogiséierten äerdnoen Objete sinn 94 Koméite an 10.619 Asteroiden. Domat sinn eppes ënner engem Prozent vun allen Äerdbunnkräizer, déi eng potentiell Kollisiounsgefor sinn, Koméiten. Well beim Stand November 2014 am Ganzen 5253 Koméite bekannt waren, si knapps 2 Prozent vun alle bekannte Koméite Äerdbunnkräizer. Dës Zuelen erlaben awer keng Ofschätzung vun der Warscheinlechkeet mat engem Impakt mat der Äerd. D'Risiko vu Koméiten-Impakten ass generell méi schwiereg anzeschätzen wéi dat vun Asteroiden, well d'Asteroidebunne méi stabil a besser bekannt sinn. Et gëtt respektiv gouf et Entdeckungs-, Iwwerwaachungs- a Risikoofschätzungssystemer, déi souwuel Asteroiden wéi och Koméiten erfaassen (wéi Catalina Sky Survey oder LONEOS) a Systemer, déi nëmmen Asteroiden erfaassen, wéi ATLAS, LINEAR, NEAT oder Sentry.
Bis elo ass kee Koméitenimpakt an der Äerdgeschicht geséchert bestätegt. Am Joer 1978 hat de slowakeschen Astronom Ľubor Kresák d'Thees opgestallt, datt den Tunguska-Event vum Joer 1908 duerch e Fragment vum periodesche Koméit Encke ausgeléist gi wier. Et gëtt ugeholl, datt kleng Koméiten, oder Koméitebrochstécker, winzeg Spueren op der Äerd hannerloossen, well hiert Äis beim Antrëtt an d'Atmosphär verdämpt an hir Gestengsdeeler nach an der Atmosphär verstreet kéinte ginn. Am Joer 2013 hu Fuerscher virgeschloen, datt een an der Libyscher Wüst opgefonnte ongewéinleche Steng aus Libyschem Wüsteglas duerch den Aschlag vun engem Koméit entstane kéint sinn. ,
675 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
Dës Säit befaasst sech mam Joer 675 v. Chr.
674 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
679 v. Chr. | 678 v. Chr. | 677 v. Chr. | 676 v. Chr. | 675 v. Chr. | 674 v. Chr. | 673 v. Chr. | 672 v. Chr. | 671 v. Chr. | 670 v. Chr. | 669 v. Chr.
Dës Säit befaasst sech mam Joer 674 v. Chr.
Canton de Luzy
De Canton de Luzy ass eng franséisch administrativ Andeelung am Arrondissement Château-Chinon, am Departement Nièvre an der Bourgogne-Franche-Comté.
Arsen
Arsen (Symbol As) ass e cheemescht Element mat der Uerdnungszuel 33 am Periodesystem vun den Elementer. Seng relativ Atommass ass 74,9216.
Bananneschëff
E Bananneschëff ass e Frigosschëff dat speziell fir den Tranport vu Bananne, gebaut gëtt.
Well d'Banannen zum Uebst gehéieren, dat séier zeideg gëtt, gëtt de Prozess vum Zeidegginn an der Zäit vum Transport iwwer d'Mier op sou Schëffer duerch eng niddreg Lagertemperatur, déi duerch eng Kalloftventilatioun gemaach gëtt, gestoppt.
Émile Zola
Den Émile Zola, gebuer den 2. Abrëll 1840 zu Paräis an do gestuerwen den 29. September 1902, war e franséische Schrëftsteller.
Vun 1862 un huet den Émile Zola beim Verlagshaus Hachette geschafft an do huet hien eng Rei Schrëftsteller kennegeléiert. Hien hat Moler vum deemools neien Impressionismus a sengem Bekanntekrees an huet déi Stilrichtung ëffentlech verdeedegt.
1865 huet e sech dozou entscheet säi Liewe ganz der Schrëftstellerei ze widmen.
Danièle Patz
Si trëtt als Solistin op. Hire Repertoire enthält nieft Opernarië vum Massenet, Verdi, Mozart, Puccini, Rossini a Weber, och sakral Wierker vum Haydn, Händel, Fauré a Mozart, a besonnesch "Lieder" vum Franz Schubert, Schumann, Brahms, Wolf, Richard Strauss, Dvořák, Elgar, Canteloube, Bellini, Donizetti an Debussy.
Si ass mat dem lëtzebuergeschen Architekt Pol Holweck bestuet. D'Koppel huet zwee Kanner a wunnt zu Breedelt.
Canton de Beauvoir-sur-Mer
De Canton de Beauvoir-sur-Mer ass eng fréier franséisch administrativ Andeelung am Arrondissement Les Sables-d'Olonne, am Departement Vendée an de Pays de la Loire.
Philippe Noesen
De Philippe Noesen, gebuer de 17. Oktober 1944 an der Belsch zu Brugge, ass e lëtzebuergesche Schauspiller, Theaterintendant a Regisseur.
Als Kand vun enger belscher Mamm a lëtzebuergesche Papp, huet de Philippe Noesen seng Kandheet zu Lëtzebuerg verbruecht. Hien huet zu Paräis säi Studium an art dramatique gemaach a war Member vun 1969 bis 1972 vun der Comédie française. Nees zeréck zu Lëtzebuerg war hien 1973 Matgrënner vum Théâtre du Centaure. 1992 ass hien als Direkter vum Escher Theater nominéiert ginn an huet dës Funktioun bis 2004 ausgefouert.
David Goldrake
David Goldrake ass de Kënschtlernumm vun engem lëtzebuergeschen Zauberkënschtler an Illusionist.
2008 hat hien e puer Optrëtter an der Varieté-Show "The next Uri Geller" um däitschen Tëleesprogramm ProSieben.
129 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 131 v. Chr. | 130 v. Chr. | 129 v. Chr. | 128 v. Chr. | 127 v. Chr.
Dës Säit befaasst sech mam Joer 129 v. Chr.
Syndicat intercommunal à vocation multiple des villes et communes luxembourgeoises pour la promotion et la sauvegarde d'intérêts communaux généraux
De Syndicat intercommunal à vocation multiple des villes et communes luxembourgeoises pour la promotion et la sauvegarde d'intérêts communaux généraux, kuerz SYVICOL ass en interkommunale Syndikat, deen all d'Gemenge vum Lëtzebuerger Land zesummeschléisst.
No dem Artikel 1 vun de Statuten ass SYVICOL den Akronym fir: Syndicat des Villes et Communes Luxembourgeoises.
D'Büroe vum Syvicol fënnt een op Nummer 3 an der Rue Guido-Oppenheim an der Stad Lëtzebuerg.
Statute
Seng Statute goufen duerch Arrêté grand-ducal vum 29. November 1986 festgehalen (Mémorial B-87: 1612).
Déi neist Statute sinn den 20. Juli 2006 am Mémorial (B-53: 778-782) publizéiert ginn.
AVCL
D'Virgängerorganisatioun war d'AVCL (Association des villes et communes luxembourgeoises), déi zanter 1951 d'Interesse vun de lëtzebuergesche Gemengen op europäeschem an internationalem Plang vertrueden huet. Presidente waren: D'AVCL war e Veräin deen d'Gemengen ni all konnt vertrieden. Bis d'Mëtt vun den 1980er Jore ware follgend Gemengen nach net bäigetrueden: Esch/Uelzecht, Diddeleng, Suessem, Réiser a Schëffleng.
SYVICOL
Ënner dem Impuls vum Henry Cravatte gouf 1986 d'AVCL opgeléist an de Syvicol an d'Liewe geruff.
Zanter 1993 sinn all d'Gemenge vum Land Member vum Syvicol. Presidente waren:
130 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 132 v. Chr. | 131 v. Chr. | 130 v. Chr. | 129 v. Chr. | 128 v. Chr.
673 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
678 v. Chr. | 677 v. Chr. | 676 v. Chr. | 675 v. Chr. | 674 v. Chr. | 673 v. Chr. | 672 v. Chr. | 671 v. Chr. | 670 v. Chr. | 669 v. Chr. | 668 v. Chr.
Dës Säit befaasst sech mam Joer 673 v. Chr.
CR344
Den CR344 ass e Chemin repris am Kanton Veianen an der Gemeng Veianen, an huet do den Numm Rue du Sanatorium. En huet säin Ufank op der N10, déi do Rue de la Gare heescht, a féiert bei de fréiere Sanatorium an op de Scheierhaff.
Den CR344 ass ronn 2,7 km laang.
.su
Si gouf vun der ICANN duerch .ru ersat. Obscho se offiziell ofgeschaaft gouf, erfreet se sech a Russland nach grousser Beléiftheet a gëtt weiderhi registréiert.
Three Shake-a-leg Steps to Heaven
Three Shake-a-leg Steps to Heaven ass e lëtzebuergesch-belsch-däitsche Spillfilm vum Andy Bausch aus dem Joer 1993.
Ëm wat geet et am Film?
En drëttklassegen Elvis-Imitateur an e russeschen Danz-Enseignant retten e Banquier virun der Mafia, vun där en ëmbruecht sollt ginn. Si doe sech zesumme mat engem Callgirl, dat sech gutt an Astrologie auskennt...
Soss
Den Eddie Constantine spillt hei seng lescht Roll. Hien ass kuerz duerno gestuerwen.
De Film gouf am Ganze vu 5.104 Leit am Kino gesinn.
En hat e Budget vu 40 Millioune Lëtzebuerger Frang a krut 1990 e Produktiounssubside vum neie Lëtzebuerger Filmfong an Héicht vun 9.778.000 Lëtzebuerger Frang. 1993 koum nach e Subside als "Aide à la distribution et à la diffusion" vun enger Millioun dobäi. Donieft krut Samsa Film 1992 och nach en europäesche Produktiounssubside vun Eurimages an enger Héicht vun 800.000 franséische Frang.
De Film gouf den 28. Februar 1998 op der lëtzebuergescher Televisioun gewisen.
Wat sot d'Press?
Saarbrücker Zeitung: "Bausch ist neben Detlev Buck zur Zeit der einzige Filmemacher im deutschsprachigen Bereich, der witzige Komödien drehen kann. 'Three steps' ist eine aberwitzige schwarze Komödie mit menschenfressenden Piranhas, falschen Leichen und einem selbstmörderischen Weihnachtsmann."
France Clarinval, paperjam.lu, 2015: "Plutôt kitsch dans ses couleurs et ses scènes chantées et dansées, ce Three shake-a-leg steps to heaven est constitué de saynètes plus ou moins bien articulées tantôt frôlant l'absurde, tantôt plutôt ennuyeuses."
Raymond Conzemius
De Raymond Conzemius, gebuer de 6. Juni 1966 zu Esch-Uelzecht, ass e Sportsprofesser a fréiere lëtzebuergesche Liichtathlet a Spezialist am Héichspronk.
Sportlech Karriär
Mat Turnen huet hie seng sportlech Karriär ugefaangen, koum awer duerno duerch seng eeler Schwëster, déi am CA Fola lizenzéiert war, bei d'Liichtathletik. Dem Trainer Raymond Mores ass dem Raymond Conzemius seng gutt Sprongkraaft opgefall an huet hie bei den Héichsprong orientéiert.
Den 20. Juli 1983 huet hien um internationalen Cactus-Meeting mat 2,15 m dem Marc Romersa säi Landesrekord am Héichsprong egaléiert.
Um LASELs-Championnat, den 22. Mee 1984, huet de Raymond Conzemius mat 2,16 m en neie Landesrekord opgestallt. Dat selwecht Joer huet hien de Rekord nach bis op 2,20 m eropgeschrauft.
1984 ass hie vun der Lëtzebuergescher Sportpress zum Lëtzebuerger Sportler vum Joer gewielt ginn.
Nodeem hien Enn 1980er an Ufank 1990er Jore vill mat Verletzunge geplot war, huet hien de Landesrekord 1995 nach eng Kéier op 2,22 m verbessert.
Berufflech Karriär
De Raymond Conzemius war Sportsprofesser am Lycée Aline-Mayrisch a duerno bis 2020 Direkter vum Sportlycée, ier hien als techneschen Direkter an den COSL gewiesselt ass.
Clyde Tombaugh
De Clyde William Tombaugh gebuer de 4. Februar 1906 zu Streator am Illinois, a gestuerwen de 17. Januar 1997 zu Las Cruces am New Mexico war en US-amerikaneschen Astronom.
Den Tombaugh huet 1930 den Zwergplanéit Pluto entdeckt, dee bis 2006 als den néngte Planéit vun onsem Sonnesystem ugesi gouf.
Hien huet de Mars an de Jupiter observéiert an huet dem Lowell-Observatoire zu Flagstaff, d'Zeechnunge vu sengen Observatioune geschéckt.
Den 18. Februar 1930 huet hien d'Entdeckung vu sengem Liewe gemaach, wéi hien e beweeglechen Objet als de laang gesichten Transneptuneschen Objet erkannt huet.
An de Joren duerno huet den Tombaugh nach méi wéi honnert Asteroiden entdeckt, an och zwéin nei Koméiten.
Den 19. Januar 2006 ass eng Raumsond mat dem Numm New Horizons op de Pluto geschéckt ginn, fir deen z'erfuerschen. U Bord vun der Sond goufen och Äsche vum Clyde Tombaugh matgeschéckt.
De Clyde Tombaugh war zanter 1934 mat der Patricia (Patsy) Edson bestuet, an d'Koppel hat zwee Kanner.
Gielercher
No him benannt sinn ë. a. d'Tombaugh-Cliffs an der Antartktis, den Asteroid (1604) Tombaugh, de Marskrater Tombaugh, de periodesche Koméit 274P/Tombaugh-Tenagra an d'Tombaugh-Regioun, eng Regioun um Zwergplanéit Pluto.
Tonsor
Tonsor war am Réimesche Räich d'Bezeechnung fir e Coiffer. En huet net nëmmen Hoer geschnidden, mä e war och dofir zoustänneg senger Clientèle de Baart ze maachen an hir Fangerneel ze schneiden. Ënner de raiche Leit vum réimesche Räich war et Brauch, datt ënner de Sklaven, op d'mannst ëmmer een, en Tonsor war.
Vun dëser Beruffsbezeechnung leet sech den typeschen Hoerschnëtt bei Pateren, d'Tonsur, of.
128 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 130 v. Chr. | 129 v. Chr. | 128 v. Chr. | 127 v. Chr. | 126 v. Chr.
Dës Säit befaasst sech mam Joer 128 v. Chr.
Shirleys Bay
Shirleys Bay ass eng Bucht vum Ottawa-Floss am kanadeschen Ottawa. Et ass och den Numm vun enger militärescher an ziviller Telekommunikatiouns-Fuerschungsstatioun.
D'Statioun huet den 8. August 1954 e verdächtegt Signal erfaasst, vun deem UFO-Gleeweg dovun ausgaange sinn, et kéim vun engem UFO.
Offiziell Lëtzebuerger Orthographie
Mam Begrëff Offiziell Lëtzebuerger Orthographie (An hirer eegener Schreifweis: Ofizièl lezebuurjer ortografi) ass eng Orthographie vum Lëtzebuergesche gemengt, déi duerch den Arrêté ministériel vum 5. Juni 1946 agefouert gi war. Wéinst hire "Pappen", dem Unterichtsminister Nicolas Margue an dem Sproochewëssenschaftler Jean Feltes ass se och als Margue-Feltes-Orthographie bekannt. Et war dëst déi éischt "offiziell" Orthographie vum Lëtzebuergeschen.
Am Géigesaz zu de virege Schreifweisen, déi versicht hunn, d'speziell Lauter vum Lëtzebuergeschen an engem däitsche Schrëftbild erëmzeginn, war d'lezebuurjer ortografi vun hirem Konzept hir konsequent phoneetesch ausgeluecht. Fir d'"algemèng gronntsèz" ze zitéieren: "Et get net derno gekukt, vou e vuurt hiirkennt, ooder vei et an ènger aanerer shprooch geshrive get. Et get nemen derno gekukt, vei et am lezebuurjeshe geshvaat get" (Et gëtt net derno gekuckt, wou e Wuert hierkënnt, oder wéi et an enger anerer Sprooch geschriwwe gëtt. Et gëtt nëmmen derno gekuckt, wéi et am Lëtzebuergesche geschwat gëtt).
D'Motivatioun dohanner war sécher och, sech sou wäit wéi méiglech vum däitsche Schrëftbild - den Zweete Weltkrich war grad eriwwer - ze distanzéieren. De Laut [ɛ] zum Beispill, deen am Däitschen als <ä> geschriwwe gëtt, gouf an der OLO mat <è> transkribéiert. "ß", "Dehnungs-h" an änleches komme keng dra vir. Dofir awer gëtt de [ʃ] (am Däitschen: ) als "sh" geschriwwen, an dem Däitsche <w> entsprécht an der OLO de "v" (vuurt).
Dat ongewinnt Schrëftbild war dunn och de Grond, firwat d'OLO sou gutt wéi keng Akzeptanz fonnt huet. Se gouf an e puer Zeitungsartikele lächerlech gemaach, a kaum eng Publikatioun ass jee an hir erauskomm, obwuel se bis 1975 streng geholl déi eenzeg "richteg" war.
Schonn deen éischte Fascicule vum Luxemburger Wörterbuch, deen 1950 erauskoum, hat eng nei Schreifweis, déi vum Robert Bruch entwéckelt gi war. Och wann déi am Fong fir deen Hausgebrauch vum Dictionnaire konzipéiert war (ë. a. fir déi verschidde Lautvarianten erëmzeginn) gouf se 1975 "offizialiséiert" an huet domat d'OLO ofgeléist.
Lezebuurjer ortografi
Algemèng Gronntsèz. (…)
Auszuch aus dem Mémorial vum 7. September 1946, wou dës Ortographie beschriwwe gëtt, an deen och no hir geschriwwen ass.
Canton de Montsauche-les-Settons
De Canton de Montsauche-les-Settons ass eng fréier franséisch administrativ Andeelung am Arrondissement Château-Chinon, am Departement Nièvre an der Bourgogne-Franche-Comté.
Canton de Challans
De Canton de Challans ass eng franséisch administrativ Andeelung an den Arrondissementer Les Sables-d'Olonne a La Roche-sur-Yon am Departement Vendée an de Pays de la Loire.
The Simpsons
The Simpsons sinn eng amerikanesch Zeechentrickserie. Et ass déi Zeechentrickserie déi am längste leeft, mat iwwer 480 Follgen. Nieft der Serie koum am Juli 2007 och e Film eraus.
Zanter dem 18. September 2011, gëtt d'Serie och an enger synchroniséierter Versioun op Lëtzebuergesch op RTL Télé Lëtzebuerg gewisen. Ugefaange gouf bei der 10. Episod ("Klau mäi Liewen!") vun der 20. Staffel, well dat déi éischt war, déi an HD produzéiert gouf.
Figuren
D'Haaptfiguren aus der Serie sinn d'Familljemembere vun de Simpsons. Donieft kommen och allerhand Duerfbewunner vu Springfield dobäi.
Homer Simpson
→ Haaptartikel:Homer Simpson
Marge Simpson
D'Marge Simpson ass dem Homer seng Fra.
Bart Simpson
Seng lëtzebuergesch Stëmm ass déi vun der Myriam Jander.
Maggie Simpson
D'Maggie ass e Puppelchen an drëtt Kand vun de Simpsons.
Mr Burns
Op Lëtzebuergesch gëtt de Mr Burns vum Raoul Albonetti synchroniséiert.
Apu Nahasapeemapetilon
Den Apu ass de Besëtzer vum Kwik-E-Mart, dem Kreemerchesbuttek vu Springfield. Hien ass aus Indien op Springfield immigréiert. Zu Lëtzebuerg léint de Raoul Albonetti dem Apu seng Stëmm.
Nelson Muntz
Den Nelson Muntz ass e Schüler vun der Springfield Elementary School an een dee gär seng Matschüler zerklappt. Bekannt ass den Nelson wéinst sengem "Ha ha", seng Aart a Weis fir auszedrécke wann et him schlaudeet.
Canton d'Asnières-sur-Seine-Nord
Gemengen am Kanton
}}
672 v. Chr.
Dës Säit befaasst sech mam Joer 672 v. Chr.
Astat
Astat (Symbol At) ass e cheemescht Element mat der Uerdnungszuel 85 am Periodesystem vun den Elementer. Déi relativ Atommass vu sengem stabilsten Isotop ass 210.
August Donnen
Den August Donnen, gebuer de 27. August 1885 zu Lëtzebuerg, a gestuerwen den 8. August 1956, war e lëtzebuergesche Sänger, Schauspiller, Regisseur an Auteur.
Hie war Matgrënner vum Lëtzebuerger Heemechtstheater, der spéiderer Lëtzebuerger Operettebühn.
Vu Beruff war hie Coiffer.
Sanatorium vu Veianen
De Sanatorium vu Veianen ass säit dem 1. Januar 2001 e Fleegeheem vum Etablissement Public SERVIOR. E läit no bei der Cité Scheierhaff nordëstlech vu Veianen.
Am haitege Fleegeheem kënnen 91 Leit opgeholl ginn (27 Eenzel- an 32 Zweebettzëmmeren).
Geschicht
D'Tuberkulos hat um Ufank vum 20. Joerhonnert staark zougeholl, soudatt de Bau vu spezielle Sanatorie fir Longekranker noutwenneg gouf.
Kuriositéit
An der sougenannter „Kaul“ zu Nidderwolz steet déi mat Beem an Traisch zougewuessen 100-järeg Bauruin vun engem ni realiséierte Sanatorium fir Tuberkulosekranker. Op där Plaz erënnert eng Skulptur vun der Edmée Marth un déi Geschicht am Kader vun der Strooss vum Fridden.
Institut National de Chirurgie Cardiaque et de Cardiologie Interventionnelle de Luxembourg
Den Institut National de Chirurgie Cardiaque et de Cardiologie Interventionnelle de Luxembourg, ofgekierzt INCCI an Häerzfondatioun genannt, ass zu Lëtzebuerg zoustänneg fir alles, wat mat Häerzchirurgie ze dinn huet. Den INCCI gouf 1997 gegrënnt an den 1. Juni 2001 ageweit.
Hanoi
Hanoi, op Vietnameesesch Hà Nội, op Chineesesch 河内 Hé Nèi, ass d'Haaptstad vum Vietnam an huet 6.232.940 Awunner (Stand 1. August 2008).
127 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 129 v. Chr. | 128 v. Chr. | 127 v. Chr. | 126 v. Chr. | 125 v. Chr.
Dës Säit befaasst sech mam Joer 127 v. Chr.
Canton de Moulins-Engilbert
De Canton de Moulins-Engilbert ass eng fréier franséisch administrativ Andeelung am Arrondissement Château-Chinon, am Departement Nièvre an der Bourgogne-Franche-Comté.
671 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
Seoul
Seoul ass d'Haaptstad vu Südkorea, a mat ronn 10,1 Milliounen Awunner och déi gréisst Stad vum Land (Stand 2015).
671 v. Chr.
676 v. Chr. | 675 v. Chr. | 674 v. Chr. | 673 v. Chr. | 672 v. Chr. | 671 v. Chr. | 670 v. Chr. | 669 v. Chr. | 668 v. Chr. | 667 v. Chr. | 666 v. Chr.
Dës Säit befaasst sech mam Joer 671 v. Chr.
Bicherbus
E Bicherbus ass eng mobil Bibliothéik, déi an engem speziell ëmgebauten Autobus installéiert ass, an no engem bestëmmten, am viraus festgeluechten Horaire, eenzel Uertschaften ofdeckt, déi selwer keng Bibliothéik hunn.
Bicherbus zu Lëtzebuerg
Uganks gouf et zu Lëtzebuerg zwéi Bicherbussen, déi dem Kulturministère ënnerstanen hunn. Se sinn op 16 Tournéeën, an engem Rhythmus vun ongeféier zwou Woche gefuer, an hunn sou 106 Uertschaften am Land ofgedeckt. An engem Bus kënnen ongeféier 4300 Bicher an aner Medie matgeholl ginn, déi aus engem Bestand vun 72.000 Titelen, wouvun en Deel fir Kanner a Jugendlecher sinn, ausgewielt ginn. Bestellunge kënnen och gemaach ginn, awer wéinstens 5 Deeg virum Passage vum Bus an der gewënschter Uertschaft. D'Ausléine vu bis zu 15 Bicher ass gratis, et muss ee sech awer wéi an all Bibliothéik als Benotzer aschreiwe wat mat der Ausstellung vun enger Memberskaart verbonnen ass.
Geschicht
Deen éischte Bicherbus ass zu Lëtzebuerg 1982 agefouert ginn, nodeem en Test mat engem belsche Bicherbus, tëscht 1978 an 1980, positiv verlaf war. 1989 ass en zweete Bus bäikomm. 1994 gouf d'Zentral vun de Bicherbussen zu Dikrech ageriicht. 2000 sinn déi 2 Bussen ausgefall an hu missen duerch zwou Semi-remorquen ersat ginn.
2004 sinn 104.563 Mol Bicher ausgeléint ginn. 2008 waren et der just nach 86.727. Déi grouss Majoritéit vun den ageschriwwene Lieser (15.543) si Kanner a Jugendlecher (iwwer 12.000). Eppes manner wéi d'Hallschent vun den ageschriwwene Lieser ginn zu den "aktive" Lieser gezielt (6.949).
D'Bicherbussen haut
Zanter 2010 ginn d'Bicherbusse vun der Nationalbibliothéik betreit. 2014 ware 56.000 Bicher ausgeléint ginn. D'Bicher aus dem Bicherbus sinn 2014 an de Gesamtkatalog vun alle Bibliothéiken integréiert ginn. Mam Neibau vun der Nationalbibliothéik gouf de Standuert vun de Bicherbussen 2019 op de Kierchbierg verluecht.
Am Joer 2021 ass de Bicherbus op 14 wëchentlechen Tournéeën an 81 Lëtzebuerger Uertschafte gefuer.
Intressantes
Zu Ell fiert de Bicherbus schonn zanter bal engem Joerhonnert.
Bibliobus
D'Caritas bedreift mat hirem Service Jeunes & Familles eng aner mobil Bibliothéik, de „Bibliobus“ deem säin Haaptzil et ass, ë. a. eng pedagogesch Offer unzebidden an d'sproochlech Entwécklung z'ënnerstëtzen.
Jean Rey
De Jean Rey, gebuer de 15. Juli 1902 zu Léck, an och do gestuerwen den 19. Mee 1983, war e belschen Affekot a Politiker. Vun 1967 bis 1970 war hie President vun der Europäescher Kommissioun
Canton de L'Île-d'Yeu
De Canton de L'Île-d'Yeu ass eng franséisch administrativ Andeelung am Arrondissement Les Sables-d'Olonne, am Departement Vendée an de Pays de la Loire.
Horologium (Stärebild)
Beschreiwung
D'Pendelauer ass en onschäinbart Stärebild, dat aus enger Kette vu liichtschwaache Stäre besteet. Nëmmen een ass méi hell wéi déi 4. Gréissteklass. D'Stärebid ass westlech vum helle Stär Achernar ze fannen, dem südlechste Stär vum Stärebild Eridanus.
126 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 128 v. Chr. | 127 v. Chr. | 126 v. Chr. | 125 v. Chr. | 124 v. Chr.
Horologium (Stärebild)
Geschicht
D'Stärebild gouf am Joer 1752 vum franséischen Astronom Nicolas Louis de Lacaille ënner dem Numm Horologium Oscillitorium agefouert.
126 v. Chr.
Dës Säit befaasst sech mam Joer 126 v. Chr.
Horologium (Stärebild)
Stären
Den ι Horologii ass 50 Liichtjoer wäit ewech. Am Joer 1998 gouf beim Stär een Exoplanéit entdeckt.
Verännerlech Stären
Den R Horologii ass ee verännerleche Stär vum Typ Mira, dee seng Hellegkeet wärend engem Zäitraum vu 405 Deeg staark verännert. Wärend dem Maximums kann hie mat bloussem A als roude Stär gesi ginn. Beim Minimums brauch ee schonn e staarkt Teleskop. Den R Hor ass ronn 500 Liichtjoer vun eis ewech a gehéiert zu gehört der Spektralklass M7 III.